CELEX: 62008CJ0255
Language: da
Date: 2009-10-15
Title: Domstolens Dom (Sjette Afdeling) af 15. oktober  2009. # Kommissionen for De Europæiske Fællesskaber mod Kongeriget Nederlandene. # Traktatbrud - direktiv 85/337/EØF - vurdering af visse offentlige og private projekters indvirkning på miljøet - fastlæggelse af tærskelværdier - projektets omfang - ufuldstændig gennnemførelse. # Sag C-255/08.

Domstolens dom (Sjette Afdeling) af 15. oktober 2009 – Kommissionen mod Nederlandene
      (Sag C-255/08)
      »Traktatbrud – direktiv 85/337/EØF – vurdering af visse offentlige og private projekters indvirkning på miljøet – fastlæggelse af tærskelværdier – projektets omfang – ufuldstændig gennemførelse«
      Miljø – vurdering af visse projekters indvirkning på miljøet – direktiv 85/337 – vurdering af projekter tilhørende de klasser, der er opregnet i bilag II – medlemsstaternes skøn – grænser (Rådets direktiv 85/337, som ændret ved direktiv 97/11 og 2003/35, art. 2, stk. 1 og 3, og art. 4, stk. 2 og 3, samt
         bilag II og III) (jf. præmis 29-35, 39, 42 og 43 samt domskonkl.)
      
      Angående
      
         
               Traktatbrud – urigtig gennemførelse af artikel 4, stk. 2 og 3, sammenholdt med bilag II og III til Rådets direktiv 85/337/EØF
                  af 27. juni 1985 om vurdering af visse offentlige og private projekters indvirkning på miljøet, som ændret ved direktiv 97/11/EF
                  og 2003/35/EF (EFT L 175, s. 40).
               
            Konklusion
      1)         Kongeriget Nederlandene har tilsidesat sine forpligtelser i henhold til Rådets direktiv 85/337/EØF af 27. juni 1985 om vurdering
         af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997
         og ved Europa-Parlamentets og Rådets direktiv 2003/35/EF af 26. maj 2003, idet det ikke har vedtaget alle de bestemmelser,
         som er nødvendige for, at projekter, der kan få væsentlig indvirkning på miljøet, i henhold til direktivets artikel 4, stk. 2
         og 3, sammenholdt med bilag II og III, undergives en godkendelsesprocedure og en vurdering af disse indvirkninger.
      
      2)         Kongeriget Nederlandene betaler sagens omkostninger.